Labas rytas.
Smagu matyti tiek daug nuostabių žmonių
ir tiek daug besišypsančių veidų.
Mano gyvenimo aplinkybės,
pasaulėžiūra bei tikrovės suvokimas
yra itin ypatingi
nes esu fokusininkas.
Taigi, aš pasirenku būti fokusininku, ne magu,
nes jeigu būčiau magas reikštų
jog naudoju burtažodžius, užkeikimus
ir keistus judesius
tam, kad atlikčiau neįtikėtinus dalykus.
Ne, to nedarau. Esu fokusininkas,
kuris apsimeta, kad yra
tikras burtininkas. (Juokas)
Dabar, kaip tai paaiškinti?
Žmonės, tokie kaip aš, pasikliaujame faktu,
kad žiūrovai, tokie kaip jūs,
daro prielaidas.
Pavyzdžiui, kai atėjau čia,
paėmiau mikrofoną nuo stalo
bei jį įjungiau,
jūs pagalvojote, kad tai -- mikrofonas, bet nieko panašaus.
(Juokas)
Iš tikro tai yra kažkas tokio,
apie ką pusė jūsų, daugiau nei pusė, nieko nežinote.
Tai barzdaskutė, matote?
Ir tai yra labai prastas mikrofonas;
Bandžiau daugybę kartų. (Juokas)
Yra dar kita prielaida, kurią padarėte --
ir ši pamokėlė skirta jums parodyti,
kad jūs darysite prielaidas.
Jūs netik jas galite daryti, bet, kai jos bus atitinkamai pateiktos,
jūs tikrai jas darysite.
Jūs galvojate, kad aš į jus žiūriu.
Netiesa. Aš į jus nežiūriu. Aš jūsų nematau.
Žinau, kad ten esate; taip man sakė užkulisiuose -- salė yra pilna.
Žinau, kad ten esate, nes jus girdžiu,
bet negaliu jūsų matyti, nes paprastai man reikia akinių.
Šitie gi -- ne akiniai, tik tušti rėmeliai. (Juokas)
Visiškai tušti rėmeliai.
Dabar, kodėl gi suaugęs žmogus pasirodo prieš jus
tuščiais rėmeliais ant nosies?
Kad jus apgaučiau, ponios ir ponai,
apmulkinčiau jus ir parodyčiau,
kad darote prielaidas.
Niekada to nepamirškite.
Dabar pirmiausiai turiu užsidėti tikrus akinius,
kad galėčiau jus matyti,
taip tikriausiai bus patogiau. Nežinau.
Neteko dar kaip reikalas žvilgtelti. Visgi, tai ne didžiausias patogumas.
(Juokas)
Dabar turiu kai ką padaryti, kas gali atrodyti,
kaip magui, keista.
Išgersiu vaistus.
Štai čia yra buteliukas pilnas
"Calms Forte" tablečių.
Tuojau paaiškinsiu.
Nekreipkime dėmesio į nurodymus,
kuriuos valdžia yra parėdyta pateikti,
kad jums galvą apsuktų, esu tikras.
Išgersiu daugiau. Mmm.
Be kita ko, visą buteliuką.
Trisdešimt dvi "Calms Forte" tabletes.
Tai padarius -- kaipmat jums paaiškinsiu --
turiu pasakyti,
kad esu aktorius.
Esu aktorius, vaidinantis tam tikrą rolę.
Mano rolė yra vaidinti magą,
burtininką, jums leidus, tikrą burtininką.
Jeigu kas nors dabar priešais mane atsidurtų
ir pasiskelbtų esąs
senovės Danijos princas Hamletas,
įsižeistumėte,
ir teisėtai.
Kas galėtų pagalvoti, kad jūs patikėsite
tokia keistenybe?
Bet egzistuoja
didelė dalis žmonių,
kurie jums pasakys, kad
jie turi aiškiaregystės ar magiškų galių,
kad gali numatyti ateitį,
kad gali kalbėtis su mirusiais.
O, jie taip pat sako
parduosią jums astrologiją
ar kitus ateities nuspėjimo būdus.
O, jie su malonumu jums juos parduos.
Ir jie taipogi sako
galintys jums duoti amžinojo judėjimo mašinas
ir laisvos energijos sistemas.
Jie tvirtina esantys aiškiaregiai,
ar sensityvai, ar dar kas.
Bet vienas dalykas pastaruoju metu
vėl išplito
ir tai yra bendravimo
su mirusiais verslas.
Mano nekaltu supratimu,
miręs reiškia
negalintis bendrauti. (Juokas)
Tikriausiai su manim sutinkate.
Bet šie žmonės paprastai linkę sakyti,
kad jie ne tik, kad gali bendrauti su mirusiais --
"Labas" --
bet, kad jie geba girdėti mirusiuosius
ir gali perduoti tą informaciją gyviesiems.
Įdomu, ar tai tiesa.
Nemanau, nes
ši žmonių subkultūra
naudoja lygiai tas pačias gudrybes kaip ir mes, magai,
lygiai tas pačias,
tuos pačius fizinius metodus, tuos pačius psichologinius metodus --
ir jie veiksmingai bei didžiai
apgauna milijonus žmonių visame pasaulyje
juos žalodami.
Jie apgauna šiuos žmones,
paima iš jų pinigus,
sukelia daug emocinio skausmo.
Šių šarlatanų paslaugoms
kiekvienais metais yra išleidžiami milijardai dolerių
visame pasaulyje.
Taigi turiu du klausimus,
kuriuos norėčiau, progai atsiradus
tiems žmonėms užduoti,
Pirmas klausimas: jeigu paprašysiu jų iškviesti --
jie girdi juos ausimis.
Jie klauso dvasių štai taip.
Norėčiau paprašyti iškviesti mano močiutės dvasią,
nes kai ji mirė, ji paliko palikimą,
bet jį kažkur paslėpė. Nežinom, kur jis yra,
todėl močiutės paklaustume "Kur yra palikimas, močiute?"
Ką ji atsako? Ji sako "Aš danguje, čia nuostabu.
Esu čia su senais draugais, savo mirusiais draugais,
ir su savo šeima
ir visais šuniukais ir kačiukais, kuriuos turėjau vaikystėje.
Aš jus myliu ir visada būsiu su jumis.
Sudie."
Ir ji neatsako to prakeikto klausimo!
Kur yra palikimas?
Ji būtų galėjus atsakyti
"Aa, jis yra knygų lentynos antroje eilėje už enciklopedijos"
bet ji to nesako. Ne.
Ji nesuteikia jokios naudingos informacijos.
Mes sumokėjome daugybę pinigų už tą informaciją,
bet jos negavome.
Antrasis klausimas, ko norėčiau paklausti, jis paprastas:
Įsivaizduokime, kad paprašau jų susisiekti su
mano uošvio dvasia.
Kodėl jie visada sako --
prisiminkite, kad jie kalba į šią ausį --
kodėl jie sako "Mano vardas prasideda iš J ar M?"
Ar tai medžioklės žaidimas?
Medžioklės ir žvejybos? Kas tai?
Ar tai 20 klausimų? Ne, tai lyg 120 klausimų.
Bet tai žiaurus ir baisus,
visiškai nesąžiningas --
man viskas gerai, sėdėkite (Juokas) --
žaidimas, kurį tie žmonės žaidžia.
Jie naudojasi nekaltais, naiviais,
gedinčiais, vargingais žmonėmis.
Tai procesas,
vadinamas šaltuoju skaitymu.
Yra toks vyrukas,
vardu Van Praagh, James Van Praagh.
Jis yra didis to praktikuotojas.
John Edward, Sylvia Browne
ir Rosemary Altea, tai kiti verteivos.
Jų yra šimtai visame pasaulyje, bet šioje šalyje
James Van Praagh yra labai populiarus.
Ką jis daro? Jis mėgsta pasakoti,
kaip mirusieji mirė,
žmonės, su kuriais jis kalbasi per savo ausį.
Ką jis dažniausiai sako yra kažkas panašaus į tai:
"Jis man sako, sako, kad prieš mirdamas
sunkiai begalėjo kvėpuoti."
Žmonės, juk mirštant tai yra normalu!
(Juokas)
Nustoji kvėpuoti ir tuomet esi miręs.
Paprasta.
Tai tokią informaciją jie tau suteikia?
Nereikia.
Tokie žmonės spėlios, jie tau sakys kažką tokio:
"Kodėl gaunu elektrą?
Jis man sako "elektra".
Ar jis buvo elektrikas?" "Ne."
"Ar jis kada nors turėjo elektrinę skutyklę?" "Ne."
Jie žaidžia tokią klausiminę medžioklę.
Taip jie dirba.
Žmonės dažnai mūsų klausia
paskambinę į James Randi edukacinį fondą,
"Kodėl jums tai taip rūpi, ponas Randi?
Argi tai ne smagu?"
Ne, visai nesmagu. Tai žiaurus pasityčiojimas.
Tai gali jums atnešti šiokį tokį palengvėjimą,
bet tas palengvėjimas tęsiasi
apie 20 minučių.
Tuomet žmonės pasižiūri į veidrodį ir sako,
"Aš sumokėjau pinigus už tai.
O ką ji man pasakė? "Aš tave myliu!"
Jie visada tą sako.
Jie negauna jokios informacijos,
jie negauna nieko vertingo už savo išleistus pinigus.
Sylvia Browne yra didi manipuliatorė.
Mes ją vadiname "Nagai."
Sylvia Browne - ačiū -
Sylvia Browne šiuo metu yra didi
šios srities verteiva.
Sylvia Browne - kad geriau suprastumėte -
ji gauna 700 dolerių
už 20 minučių skaitymą telefonu.
Ji netgi nesusitinka su žmogum,
ir turi jos laukti iki 2 metų,
nes jos skaitymai yra užsakyti iš anksto.
Sumoki jai kreditine kortele,
ir tada ji tau paskambina
per artimiausius du metus.
Iš karto ją atpažinsi. "Sveiki, čia Sylvia Browne."
Čia ji, iškart atpažinsi.
Pereikime prie Montel Williams, protingas vyras.
Mes visi jį žinome iš televizijos.
Jis yra išsilavinęs ir protingas,
jis žino, kas Sylvia Browne iš tikro yra,
bet jam tai visai nerūpi.
Jam tiesiog nerūpi.
Nes, kas svarbiausia, rėmėjams tai patinka,
todėl jis visada rodys ją
televizijoje.
Ir ką Sylvia Browne suteikia už tuos 700 dolerių?
Pirmiausia, ji tau pasako tavo angelų sargų vardus.
Kaipgi galėtume be to gyventi? (Juokas)
Ji tau pasako, kuo buvai praeituose gyvenimuose,
tavo profesijas.
Vat.
Pasirodo, visos moterys,
kurioms ji skaito,
buvo Babilono princesės ar kažkas panašaus,
o visi vyrai buvo graikų kariai,
kariaujantys prieš Agamemnon.
Niekas nemini
14-mečio batų valytojo Londono gatvėse,
kuris mirė nuo džiovos.
Jis nevertas minėti, žinoma.
Kas keisčiausia, galbūt jūs jau tai pastebėjote,
šie žmonės iš televizijos -
jie niekada neiškviečia nieko iš pragaro. (Juokas)
Visi atvyksta iš dangaus, bet niekada iš pragaro.
Jeigu jie iškviestų ką nors iš mano draugų,
jie tikrai ne... Bet juk jūs jau žinote.
(Juokas)
Bet Sylvia Browne yra išimtis
dėl vienos priežasties.
James Randi edukacinis fondas, mano organizacija,
siūlo milijoną dolerių už paprastą užduotį.
Labai lengva laimėti.
Viskas, ką turi padaryti, tai įrodyti, kad turi
paranormalių, antgamtiškų ar magiškų galių
prie tam tikrų sąlygų.
Labai lengva, laimėk milijoną dolerių.
Sylvia Browne yra išimtis, nes
ji yra vienintelė profesionali būrėja
visama pasaulyje,
kuri priėmė mūsų iššūkį.
Ji priėmė jį "Larry King Live" pokalbių laidoje, CNN
prieš 6,5 metų.
Ir nuo to laiko nieko iš jos nebegirdėjome. Keista.
Ji man pasakė, kad nežinojo, kaip su manim susisiekti.
Vat.
Profesionali būrėja, kalbanti su mirusiaisiais
negali su manim susisiekti?
(Juokas)
Aš gyvas, jei dar nepastebėjote.
Pakankamai geros būklės.
Ji negalėjo su manim susisiekti. Dabar ji sako, kad nebenori susisiekti,
nes aš esu bedievis.
Argi tai ne geresnė priežastis pasiimti milijoną,
Sylvia?
Mes privalome šiuos žmones sustabdyti, rimtai.
Jie privalo būti sustabdyti, nes tai žiaurus pasityčiojimas.
Pas mus ateina daugybė žmonių,
sužlugdytų finansiškai ir emociškai,
nes jie atidavė savo pinigus ir savo tikėjimą
į šių žmonių rankas.
Prieš kelias minutes išgėriau buteliuką tablečių,
dabar jums tai paaiškinsiu.
Homeopatija, pakalbėkime apie tai.
Mmm. Jūs apie tai girdėjote.
Tai alternatyvi gydymo forma, tiesa?
Čia yra homeopatiniai vaistai.
Tai Calms Forte,
32 migdomosios kapsulės! Pamiršau jums pasakyti.
Išgėriau
6,5 dienų vertės migdomąsias tabletes.
(Juokas)
6,5 dienos, tai iš tikro mirtina dozė.
Etiketėje rašoma:
Perdozavus"
tuoj pat susisiekite su apsinuodijimų centru."
ir duotas nemokamas numeris.
Sėdėkite -- viskas bus gerai.
Man nereikia pagalbos,
nes dariau šitą triuką
prieš auditoriją visame pasaulyje
pastaruosius 10 metų.
Gėriau mirtinas dozes homeopatinių migdomųjų.
Kodėl jie manęs neveikia?
(Juokas)
(Plojimai)
Atsakymas jus nustebins.
Kas yra homeopatija?
Tai veikiantys medicininiai vaistai
perskiesti
peržengiant Avogadro limitą.
Atskiesti iki tokio lygio,
kai nieko iš jų nebelieka. (Juokas)
Žmonės, tai ne
tik mano pasakyta metafora, bet tiesa.
Tai tas pats, kas paimti
325 miligramų aspirino tabletę,
įmesti ją į Tahoe ežerą,
išmaišyti didele lazda,
o tada laukti pora metų,
kol tirpalas pasidarys vientisas.
Tuomet, kai skauda galvą,
išgeri to vandens ir - štai - skausmo nebėra.
(Juokas)
Tai tiesa. Štai kas yra homeopatija.
Dar ką jie teigia - jums šitas patiks -
kuo labiau atskiestas vaistas yra, jie sako,
tuo geriau jis veikia.
Klausykit, girdėjome apie įvykį Floridoje,
kur vargšas vyrukas naudojo homeopatinius vaistus.
Jis mirė nuo perdozavimo.
Jis pamiršo išgerti tabletę.
(Juokas)
Pamąstykit. Mąstykit.
Absurdas. Visiškas absurdas.
Nesuprantu, kodėl
mes tikime tokiomis nesąmonėmis metų metus.
Aš jums kai ką pasakysiu.
James Randi edukacijos fondas
siūlo didelę morką,
ir faktas, kad niekas
neima to pasiūlymo
nereiškia, kad galios neegzistuoja.
Galbūt egzistuoja ten kažkur.
Galbūt tie žmonės tiesiog labai turtingi.
Bent jau Sylvia Browne tai tikrai.
700 dolerių už 20 minučių skaitymą
telefonu -
tai daugiau nei uždirba advokatai!
Tai didžiulė pinigų suma.
Šiems žmonėms nereikia milijono dolerių,
bet argi negalėtų paimti tik tam,
kad iš manęs padarytų kvailį?
Tam, kad atsikratytų šio bedievio asmens,
apie kurį Sylvia Browne taip dažnai kalba?
Manau, kad reikia kažką daryti.
Mes mielai išklausytume jūsų nuomones,
kaip susisiekti su tam tikrom organizacijom,
valstybinemis ir vietinėm įstaigom,
kad jos ką nors darytų.
Jeigu žinote... - aš suprantu.
Šiandieną girdėjome žmones kalbant apie
AIDS epidemiją,
pasaulio badaujančius vaikus,
užterštą vandenį, nuo kurio žmonės kenčia.
Tai labai svarbu,
labai svarbu.
Mes privalome kažką daryti dėl tų problemų.
Bet tuo pačiu metu,
kaip Arthur C. Clarke yra pasakęs,
Pūvantis žmogaus protas,
visas šitas tikėjimas paranormaliais reiškiniais, magija,
ir antgamtiniais reiškiniais -
visos šitos nesąmonės,
tas viduramžiškas mąstymas -
manau, kad reikia kažką dėl to daryti,
labiausiai gali padėti švietimas.
Daugiausiai dėl viso to
yra kalta žiniasklaida.
Jie begėdiškai reklamuoja
visas tas nesąmones,
nes tai patinka rėmėjams.
Tai jiems svarbiausia - doleriai.
Štai, ko jie siekia.
Mums tikrai reikia kažką daryti.
Esu pasirengęs išklausyti jūsų pasiūlymus,
ir laukiu jūsų mano
tinklalapyje,
www.randi.org
Nueikite ir peržvelkite archyvus,
tuomet labiau suprasite apie ką
šiandien kalbėjau.
Pamatysite visus mano įrašus.
Nėra nieko geriau nei skaityti
apie šeimą,
kur mama atidavė visą šeimos turtą.
Ji pardavė visus CD,
atidavė visas akcijas ir pažymėjimus.
Labai liūdna tai skaityti,
nes nieko iš to neišėjo,
jų problemos nebuvo išspręstos.
Taip, amerikiečių protas gali pūti,
taip pat kaip ir viso pasaulio protas,
jeigu nepradėsime mąstyti apie šiuos dalykus.
Mes siūlome šią morką,
kaip aš sakau, mes mojuojame morka.
Laukiame, kol aiškeriagiai ateis ir ją pagriebs.
Daug tokių pasirodo,
šimtai kasmet.
Požeminio vandens ieškotojai ir
žmonės, kurie mano galintys susikalbėti su mirusiais,
bet jie yra diletantai; jie nemoka įvertinti
savo pačių taip vadinamų galių.
Profesionalai pas mus neateina,
išskyrus Sylvia Browne atvejį,
apie kurį jums kalbėjau.
Ji sutiko ir tuoj pat atsitraukė.
Ponios ir ponai,
esu James Randi
ir aš jūsų laukiu.
Ačiū.
(Plojimai)